CELEX: 32018R0069
Language: sl
Date: 2018-01-16 00:00:00
Title: Izvedbena uredba Komisije (EU) 2018/69 z dne 16. januarja 2018 o preklicu registracije zaščitene geografske označbe „Carne de Morucha de Salamanca“ (ZGO)

17.1.2018   
            
            
               SL
            
            
               Uradni list Evropske unije
            
            
               L 12/22
            
         IZVEDBENA UREDBA KOMISIJE (EU) 2018/69
   z dne 16. januarja 2018
   o preklicu registracije zaščitene geografske označbe „Carne de Morucha de Salamanca“ (ZGO)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 54(1) Uredbe;
   ob upoštevanju naslednjega:
   
               (1)
            
            
               Člen 7(1) Delegirane uredbe Komisije (EU) št. 664/2014 (2) določa, da se postopek iz členov od 49 do 52 Uredbe (EU) št. 1151/2012 smiselno uporablja za preklic registracije iz člena 54(1) navedene uredbe.
            
         
               (2)
            
            
               V skladu s členom 50(2) Uredbe (EU) št. 1151/2012 v povezavi s členom 7(1) Delegirane uredbe Komisije (EU) št. 664/2014 je bila vloga Španije za preklic registracije zaščitene geografske označbe (ZGO) „Carne de Morucha de Salamanca“ objavljena v Uradnem listu Evropske unije
                   (3).
            
         
               (3)
            
            
               Ker v skladu s členom 51 Uredbe (EU) št. 1151/2012 Komisija ni prejela nobenega ugovora, bi bilo treba ime „Carne de Morucha de Salamanca“ (ZGO) preklicati in izbrisati iz registra zaščitenih označb porekla in zaščitenih geografskih označb.
            
         
               (4)
            
            
               V skladu z zadnjim pododstavkom člena 54(1) Uredbe (EU) št. 1151/2012 se ti preklici sprejmejo v skladu s postopkom pregleda iz člena 57(2) navedene uredbe.
            
         
               (5)
            
            
               Ukrep iz te uredbe je v skladu z mnenjem Odbora za politiko kakovosti kmetijskih proizvodov –
            
         SPREJELA NASLEDNJO UREDBO:
   Člen 1
   Registracija imena „Carne de Morucha de Salamanca“ (ZGO) se prekliče.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 16. januarja 2018
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 343, 14.12.2012, str. 1.
   
      (2)  Delegirana uredba Komisije (EU) št. 664/2014 z dne 18. decembra 2013 o dopolnitvi Uredbe (EU) št. 1151/2012 Evropskega parlamenta in Sveta v zvezi z določitvijo simbolov Unije za zaščitene označbe porekla, zaščitene geografske označbe in zajamčene tradicionalne posebnosti ter v zvezi z nekaterimi pravili o izvoru, nekaterimi postopkovnimi pravili in nekaterimi dodatnimi prehodnimi pravili (UL L 179, 19.6.2014, str. 17).
   
      (3)  UL C 201, 24.6.2017, str. 5.